cyanic-selkie/wikianc huggingface dataset:
মারে বেনেট
টেস্টে অংশগ্রহণ
এরপর নিজ শহর এসসিজিতে শ্রীলঙ্কার বিপক্ষে খেলার জন্যে মনোনীত হন। দশ ওভারে ১/৪৪ বোলিং পরিসংখ্যান গড়েন। ব্রেন্ডন কুরুপ্পুকে আউট করেন তিনি। এ খেলায় অস্ট্রেলীয় ব্যাটসম্যানেরা ছয় উইকেটের ব্যবধানে শ্রীলঙ্কাকে পরাভূত করে। ব্রিসবেনে পরের খেলায় ওয়েস্ট ইন্ডিয়ান ব্যাটসম্যানেরা বেনেটের বল স্বাচ্ছন্দ্যে মোকাবেলা করে। ওডিআইয়ে প্রথমবারের মতো ব্যাটিং উদ্বোধনে নামেন। তিন রান করেন ও অস্ট্রেলিয়া দল ১৯১ রানে গুটিয়ে যায়। এরপর তিনি আক্রমণের লক্ষ্যবস্তুতে পরিণত হন। তিন ওভারে ২১ রান দেন। পাঁচ উইকেট ও ১২ ওভার হাতে রেখে ওয়েস্ট ইন্ডিয়ানরা বিজয়ী হয়। সিডনিতেও পরের খেলায় এ ধারা বজায় থাকে। নিজ মাঠে বেনেট কোন সফলতা পাননি। ছয় ওভারে ৪০ রান দেন ও ওয়েস্ট ইন্ডিজ দলে পাঁচ উইকেটের জয় পায়। শ্রীলঙ্কাকে তার দল পরাজিত করলেও নয় ওভারে ০/৪৮ পান। ফলে, ঐ গ্রীষ্মের বাদ-বাকী ১১টি ওডিআইয়ে অংশগ্রহণ করা থেকে বঞ্চিত হন। ৮৮.০০ গড়ে দুই উইকেট ও ওভারপ্রতি ৪.৬৩ রান দিয়ে তার ওডিআইয়ে অংশগ্রহণ শেষ হয়ে যায়।
এরপর রাজ্য দলে ফিরে আসেন ও তিন মৌসুমের মধ্যে দ্বিতীয়বার নিউ সাউথ ওয়েলস দলকে তাদের শিরোপা বিজয়ে সহায়তা করেন। কুইন্সল্যান্ডের বিপক্ষে প্রথম ইনিংসে ২২ ও ৩/৩৯ নিয়ে দলের বিজয়ে ভূমিকা রাখেন। এরপর ভিক্টোরিয়ার বিপক্ষে খেলার জয়ে অবদান রাখেন। দলের ৩১০ রানের মধ্যে তার সংগ্রহ ছিল ১৯। এরপর ৩/৪৭ নিয়ে প্রথম ইনিংসে দলকে ৬৭ রানে এগিয়ে নিয়ে যান। দ্বিতীয় ইনিংসে ২৬৯ রানের জয়ের লক্ষ্যমাত্রায় ভিক্টোরিয়া দল অগ্রসর হলে তিনি ৬/৫৭ পান ও ২৫ রানের ব্যবধানে দলকে জয়যুক্ত করেন।
চূড়ান্ত খেলায় ২/৫৪ পান। অস্ট্রেলীয় অধিনায়ক অ্যালান বর্ডার ও ভবিষ্যতের আন্তর্জাতিক ব্যাটসম্যান গ্লেন ট্রিম্বলকে আউট করেন। এরপর প্রথম ইনিংসে ১০ রান করলে কুইন্সল্যান্ড ৫৬ রানে এগিয়ে যায়। দ্বিতীয় ইনিংসে ট্রিম্বল ও টেস্ট ব্যাটসম্যান গ্রেগ রিচিকে আউট করেন ৪/৩২ পান। ২২০ রানের জয়ের লক্ষ্যমাত্রায় ১৬৩ রানে উইকেট পতনের পর তিনি মাঠে নামেন। এক রান তুলে বিদেয় নেন তিনি। তবে, শেষ জুটিতে প্রয়োজনীয় রান তুললে জয় পায় তার দল।
সীমিত ওভারের ক্রিকেট খেলার জন্যে মারে বেনেটকে পুনরায় আমন্ত্রণ জানানো হয়। শারজায় অনুষ্ঠিত চতুর্দেশীয় কাপে নিজস্ব শেষ দুইটি ওডিআইয়ে অংশ নেন। প্রথম খেলায় অস্ট্রেলিয়া দল ইংল্যান্ডের বিপক্ষে ফিল্ডিংয়ে নামে। প্রতিপক্ষকে ১৭৭/৮ রানে আটকিয়ে রাখতে সক্ষম হয়। নির্ধারিত দশ ওভারে ২/২৭ পান। নিম্নমূখী রানের ঐ খেলায় অস্ট্রেলিয়া দলও গভীর সঙ্কটে নিপতিত হয়। শেষদিকে ব্যাটিংয়ে নামলেও শূন্য রানে রান আউটের শিকার হন। তবে, বর্ডারের নেতৃত্বাধীন দলটি শেষ বলে জয়সূচক রান তুলে দুই উইকেটে জয় পায় ও চূড়ান্ত খেলায় ভারতের মুখোমুখি হয়।  ১৩৯ রানে গুটিয়ে যাওয়া অস্ট্রেলিয়া দলের ইনিংসে মারে বেনেট শূন্য রানে প্যাভিলিয়নমূখী হন। এছাড়াও, দশ ওভারে ০/৩৫ বোলিং পরিসংখ্যান গড়েন। ভারত দল দশ ওভারেরও বেশি বল হাতে রেখে তিন উইকেটে জয় তুলে নেয়।
জাতীয় দলে প্রত্যাখ্যান
১৯৮৫ সালে ইংল্যান্ড গমনার্থে মারে বেনেটকে অস্ট্রেলিয়া দলে রাখা হয়। টেস্ট সিরিজকে ঘিরে চারটি প্রথম-শ্রেণীর খেলায় অংশ নিলেও মাত্র তিন উইকেট পেয়েছিলেন। ফলে, অ্যাশেজ সিরিজের প্রথম টেস্টে তাকে বাদ দিয়ে দল গঠন করা হয়। জুন মাসে বেনেটকে দল থেকে ছাড় দেয়া হয়। ল্যাঙ্কাশায়ার লীগে চার্চ দলের পক্ষে খেলেন। টেস্ট দলে অন্তর্ভুক্তির পূর্বে দুই ইনিংসের খেলাগুলোয় ১১ উইকেট পান। তবে, পরবর্তী ছয়টি কাউন্টি খেলায় মাত্র ১২ উইকেট পেয়েছিলেন। কিন্তু, ঐ খেলাগুলোর শেষেরটিতে ১/৯৯ ও ৪/৩৯ নিয়ে অস্ট্রেলিয়া একাদশকে কেন্টের বিপক্ষে সাত উইকেটের জয়ে বেশ সহায়তা করেছিলেন।
ওভালে খেলোয়াড়ী জীবনের সর্বশেষ টেস্টে খেলার জন্যে আমন্ত্রিত হন। ছয় টেস্টের ঐ সিরিজে ঐ পর্যায়ে সফরকারীরা ১-২ ব্যবধানে সিরিজে পিছিয়েছিল। জয় পেলে তারা অ্যাশেজ অক্ষুণ্ন রাখতে সক্ষম হবে এ স্বপ্ন নিয়ে মাঠে নামে। বেনেট খেলায় খুব কমই প্রভাব বিস্তার করতে পেরেছিলেন। ১/১১১ এবং ১২ ও ১১ রান তুললে স্বাগতিক ইংল্যান্ড দল ইনিংস ব্যবধানে জয় পায়। পাশাপাশি ৩-১ ব্যবধানে সিরিজে এগিয়ে যায়। মাইক গ্যাটিংয়ের উইকেট পেয়েছিলেন তিনি। এ সফরে ৪৭.৮৭ গড়ে মাত্র ১৬ উইকেট পান ও ১১ খেলায় ১৫.৮৫ গড়ে ১১১ রান তুলেছিলেন।
শুরুতে ১৯৮৫-৮৬ মৌসুমের বিদ্রোহী দলের সদস্যরূপে দক্ষিণ আফ্রিকা গমনের প্রস্তাবনা গ্রহণ করেছিলেন। ঐ সময় দক্ষিণ আফ্রিকা দল বর্ণবৈষম্যবাদ নীতি অবলম্বনের কারণে আন্তর্জাতিক পর্যায়ে নিষিদ্ধঘোষিত ছিল। এরফলে, আন্তর্জাতিক ক্রিকেটে থেকে নিষেধাজ্ঞার কবলে পড়েন। কিন্তু, শুরুরদিকেই আর্থক সুবিধা বাদেই প্রত্যাহার করে নেন নিজেকে।
১৯৮৫-৮৬ মৌসুমে জাতীয় দল নির্বাচকমণ্ডলী কর্তৃক উপেক্ষার শিকারে পরিণত হন। ঐ মৌসুমে নিউ সাউথ ওয়েলসের পক্ষে ১১টি শেফিল্ড শিল্ডের খেলায় অংশ নিয়েছিলেন। মৌসুমের চতুর্থ খেলায় সফররত নিউজিল্যান্ডীয় একাদশের বিপক্ষে দ্বিতীয় ইনিংসে ৪/৫৬ পান। জন রাইট, জন রিড, ব্রুস এডগার ও জেরেমি কোনি তার শিকারে পরিণত হয়েছিলেন। এরপর তিনি শিল্ডের খেলাগুলোয় উপর্যুপরী বিজয়ে ভূমিকা রাখেন। অপরাজিত ৫৫ রান তুলে নিউ সাউথ ওয়েলসকে খেলায় ফিরিয়ে আনেন ও ২৮৬ রান তুলে তার দল। এরপর ৪/৪৭ নিয়ে রাজ্য দলকে প্রথম ইনিংসে ৯৯ রানে এগিয়ে নিয়ে যান। ওয়েস্টার্ন অস্ট্রেলিয়ার বিপক্ষে ঐ খেলায় তার দল ১৫১ রানে বিজয়ী হয়। সাউথ অস্ট্রেলিয়ার বিপক্ষে ৪/৩৮ ও ৩/৩২ নিয়ে ইনিংস বিজয়ে ভূমিকা রাখেন। ঐ দুই খেলায় বেনেট প্রতিপক্ষীয়দের কাছে বেশ সমীহের পাত্রে পরিণত হন। বোলিংকৃত ওভারগুলোর ৪৪% মেইডেন ছিল ও ওভারপ্রতি মাত্র ১.৩৯ গড়ে রান দিয়েছিলেন। এরপর, ভিক্টোরিয়ার বিপক্ষে ৪/৭১ লাভের পর তাসমানিয়ার বিপক্ষে ইনিংস বিজয়ে নেতৃত্ব দেন। অপরাজিত ৫৭ রানের পাশাপাশি ৩/৫৩ ও ২/২৩ পান। ঐ মৌসুম শেষে মারে বেনেট ২৭.৪০ গড়ে ৩২ উইকেট পান ও ৩৩.৩৩ গড়ে ৩০০ রান সংগ্রহ করেছিলেন।
১৯৮৬-৮৭ মৌসুমে মারে বেনেটের বোলিং তেমন প্রভাব ফেলতে পারেনি। ছয়টি শিল্ডের খেলায় ৪৯.৩৩ গড়ে মাত্র ৯ উইকেট লাভ করেন। তন্মধ্যে, ওয়েস্টার্ন অস্ট্রেলিয়ার বিপক্ষে সেরা করেন ৩/৭৯। তবে, নিচেরসারিতে ব্যাটিংয়ে নেমে ৩১.৬৬ গড়ে ১৯০ রান সংগ্রহ করেছিলেন। মৌসুমের শেষদিকে দল থেকে বাদ পড়েন ও শিল্ডের চূড়ান্ত খেলায় নিউ সাউথ ওয়েলসের বিজয়ে অংশ নিতে পারেননি। তাসত্ত্বেও, তাকে কেবলমাত্র একটি সীমিত ওভারের খেলায় রাখা হয়েছিল। পাঁচ ওভারে ৩৪ রান দিলেও কোন উইকেট পাননি।
১৯৮৭-৮৮ মৌসুম পর্যন্ত এনএসডব্লিউ’র পক্ষে খেলা চালিয়ে যেতে থাকেন। শেষ মৌসুমটি মোটেই সুবিধের হয়নি। মাত্র পাঁচটি শেফিল্ড শিল্ডের খেলায় অংশ নেয়ার সুযোগ হয় তার। ৪৩.৫০ গড়ে মাত্র চার উইকেট ও ৫.৫০ গড়ে মাত্র ৩৩ রান তুলেন। জানুয়ারিতে শেষবারের মতো দল থেকে বাদ পড়েন। এছাড়াও, কোন একদিনের খেলায় অংশগ্রহণের সুযোগ পাননি।
অবসর
সমগ্র খেলোয়াড়ী জীবনে ২৩.৯৫ গড়ে ১৪৩৭ রান সংগ্রহ করেন। তন্মধ্যে, চারটি অর্ধ-শতরানের ইনিংস ছিল। ৩০.৯২ গড়ে ১৫৭ উইকেট পান। এরপর ১৯৯১-৯২ মৌসুম থেকে ১৯৯৩-৯৪ মৌসুম পর্যন্ত এনএসডব্লিউ’র সহকারী কোচের দায়িত্ব পালন করেছিলেন। এছাড়াও, ১৯৯০-৯১ মৌসুম থেকে ১৯৯৬-৯৭ মৌসুম পর্যন্ত এনএসডব্লিউ’র দল নির্বাচক ছিলেন।
সেন্ট জর্জ ডিস্ট্রিক্ট ক্রিকেট ক্লাবের সাথে ওতপ্রোতভাবে জড়িত ছিলেন। এক পর্যায়ে ক্লাবের প্রেসিডেন্টের দায়িত্বে ছিলেন। ক্লাবের প্রতিভাবান খেলোয়াড় অন্বেষণ ও উন্নয়ন পরিকল্পনা তার নামে মারে বেনেট পথওয়ে নামকরণ করা হয়। ২০০৭ সালে বীমাকর্মী হিসেবে কাজ করেন।
কাসু কৃষ্ণ রেড্ডি
কাসু ভেঙ্কট কৃষ্ণ রেড্ডি (জন্ম: ২৮ সেপ্টেম্বর ১৯৪৭) একজন ভারতীয় রাজনীতিবিদ। তিনি নলারি কিরণ কুমার রেড্ডির সরকারের মন্ত্রী ছিলেন।
ব্যক্তিগত জীবন
তিনি কসু ভেঙ্গালা রেড্ডির পুত্র এবং অন্ধ্র প্রদেশ সাবেক মুখ্যমন্ত্রী,কসু ব্রহ্মানন্দ রেড্ডির ভাইপো ।
ক্যারিয়ার
কৃষ্ণ রেড্ডি অন্ধ্র প্রদেশের গুন্টুর জেলার নাসারাওপেট আসন থেকে বিধানসভার সদস্য ছিলেন।
এম ইন্দিরা
এম ইন্দিরা ১৯৮৫ থেকে ১৯৮৯ সাল পর্যন্ত ভারতের অন্ধ্র প্রদেশের শাদনগর আসনের সংসদ সদস্য হিসাবে দায়িত্ব পালন করেছিলেন। তিনি তেলুগু দেশম পার্টির সদস্য।
তালগাছ (কবিতা)
তালগাছ হলো রবীন্দ্রনাথ ঠাকুর রচিত একটি বিখ্যাত বাংলা কবিতা। এটি শিশু ভোলানাথ কাব্যগ্রন্থের অন্তর্ভুক্ত। রবীন্দ্রনাথ বিশেষত ছোটদের জন্য এটি লিখেন। এতে ২৪টি ছন্দময় পঙক্তি রয়েছে।  কবিতাটি মূলত তালগাছের ওপর উপজীব্য করে রচিত।
আল বাইত স্টেডিয়াম
আল বাইত স্টেডিয়াম (استاد البيت) হল একটি ফুটবল মাঠ, যা কাতারের আল খুর এলাকায় ২০২২ ফিফা বিশ্বকাপের জন্য নির্মাণ করা হয়েছে। স্টেডিয়ামটির নির্মাণ কাজ সালিনি এবং কিমোলাই ঠিকাদারী প্রতিষ্ঠানের হাতে ন্যস্ত করা হয়েছিল ২০১৫ সালে। ২০২০ সালের জানুয়ারিতে, স্টেডিয়ামটির, পরিবেশ বান্ধব ডিজাইন, নির্মাণ ব্যবস্থাপনা এবং শক্তির কার্যক্ষমতা কারণে স্থায়িত্ব সনদ লাভ করে।
পরিকল্পনা
স্টেডিয়ামটি তৈরি করা হয় ঝিনুকের প্রত্যাকৃতি দিয়ে, সকল দর্শকের জন্য উপড়ে ছাদ বিশিষ্ট বসার জায়গা থাকবে। অসংখ্য যোগাযোগ পদ্ধতির সাথে সম্পৃক্ত থাকবে, বাহিরের পার্কিংগুলোতে প্রায় ৬,০০০ গাড়ী, ৩৫০টি বাস, এবং চলাচলরত আরো ৩৫০টি বাস/শ্যাটলকে ধারণ করার ক্ষমতা রাখে। সেই সাথে ১,০০০ ট্যাক্সি ও ওয়াটার ট্যাক্সি ধারণ করতে পারবে। মাঠটি শুরু হবে প্রায় ৬০,০০০ বিশ্বকাপ দর্শক ফলোয়ারকে নিয়ে, এছাড়াও থাকছে সংবাদকর্মীদের জন্য ১০০০ আসন। স্টেডিয়ামটি গ্লোবাল স্থায়িত্ব পর্যালোচনা পদ্ধতির কাছ থেকে ডিজাইন ও নির্মাণে পরিবেশ বান্ধব নির্মাণ কাজের জন্য ঠিকাদারী সংস্থাকে অনেকগুলো সনদ লাভ করে।
স্টেডিয়ামটিতে অনেকগুলো হোটেল, রুম (যেখানে থাকবে মাঠের ফুটবল খেলা দেখার জন্য বেলকনি) অন্তর্ভুক্ত র‍য়েছে।
প্লে-অফ পদ্ধতি
কোনো প্রতিযোগিতায় সার্বিক চ্যাম্পিয়ন নির্ধারণ করতে কিছু পদ্ধতির আশ্রয় নেওয়া হয়। তাদের মধ্যে অন্যতম হল একক-বিদায়, বেস্ট অফ সিরিজ, সমষ্টিগত স্কোর ও রাউন্ড-রবিন টুর্নামেন্ট। এগুলিকেই প্লে-অফ পদ্ধতি বলা হয়ে থাকে।
একক-বিদায়
একক-বিদায় প্রতিযোগিতায় একজন প্রতিযোগীকে পরাজয়বরণ করা মাত্র নির্দিষ্ট প্রতিযোগিতা থেকে বিদায় নিতে হয়। এ পদ্ধতিতে পরাজিত দল বা ব্যক্তি চ্যাম্পিয়নশীপ বা প্রথম পুরস্কার প্রাপ্তি থেকে বঞ্চিত হয় ও প্রতিযোগিতা থেকে ছিটকে পড়ে। এ ধরনের বিদায়ী প্রতিযোগিতাকে অলিম্পিক পদ্ধতি প্রতিযোগিতা, নক-আউট কিংবা আকস্মিক বিদায় প্রতিযোগিতা নামে আখ্যায়িত করা হয়ে থাকে।
সাধারণত ক্রিকেট, ফুটবল, ব্যাডমিন্টন, টেনিস প্রভৃতি প্রতিযোগিতায় এই পদ্ধতি ব্যবহার করা হয়ে থাকে। কিছু কিছু প্রতিযোগিতায় ফাইনাল খেলার পাশাপাশি তৃতীয় স্থান নির্ধারক খেলাও হয়ে থাকে (যেমন– অলিম্পিকে ব্রোঞ্জ পদকের খেলা)। এখানে সেমি-ফাইনালে হেরে যাওয়া দল বা খেলোয়াড়দ্বয় পুনরায় একটি ম্যাচ খেলে, সম্পূর্ণ বাদ হয়ে যায় না।
উদাহরণ
২০১৫ ক্রিকেট বিশ্বকাপ প্রতিযোগিতায় নক-আউট পর্বে এই পদ্ধতি ব্যবহার করা হয়েছিল:
সমষ্টিগত স্কোর
তবে সামগ্রিক ফলাফলের হুবে ক দল ৫–৩ খ দল, যার মানে হচ্ছে ক দল জয়লাভ করেছে। কিছু প্রতিযোগিতায়, সামগ্রিক ফলাফল নির্বিশেষে প্রতিটি দল একটি লেগ জয়লাভ করলে একটি সমতা বিবেচিত করা হয়। নক-আউট কাপ প্রতিযোগিতা এবং প্লে অফে দুই লেগ সমতা ব্যবহার করা যেতে পারে।
উত্তর আমেরিকাতে, দুই লেগ সমতার সমতুল্য শব্দ হচ্ছে হোম-অ্যান্ড-হোম সিরিজ বা সমষ্টিগতভাবে ফলাফল নির্ধারিত হলে, দুই-খেলা সর্বমোট গোলসংখ্যা সিরিজ।
ফুটবলে টাইব্রেকার হিসেবে পূর্বে ও বর্তমানে অনেক প্রতিযোগিতায় অ্যাওয়ে গোল নিয়ম মানা হয়, নতুবা পেনাল্টি শুট-আউট দ্বারা বিজয়ী নির্ধারিত হয়।
রাউন্ড-রবিন
রাউন্ড-রবিন টুর্নামেন্ট এক ধরনের ক্রীড়া প্রতিযোগিতা পদ্ধতি ও ক্রীড়া পরিভাষা। এ পদ্ধতির মাধ্যমে প্রতিযোগিতায় অংশগ্রহণকারী প্রত্যেক প্রতিযোগী বা দল পর্যায়ক্রমে অন্যান্য প্রতিযোগী বা দলের বিরুদ্ধে খেলায় অংশগ্রহণ করে। প্রায় সকল প্রতিযোগিতাতেই এর প্রয়োগ লক্ষণীয়।
উদাহরণ
২০১৯ ক্রিকেট বিশ্বকাপ প্রতিযোগিতার লিগ পর্ব:
মই-আকৃতি
মই-আকৃতির প্লে-অফ পদ্ধতি হল একক-বিদায় প্রতিযোগিতারই একটি রূপভেদ, যা দেখতে মই-এর মতো ধাপ যুক্ত। উচ্চ বীজপ্রাপ্ত দল ছাড় পেয়ে পরবর্তী রাউন্ডে অনায়াসে উত্তীর্ণ হয় ও পূর্ববর্তী রাউন্ডের বিজয়ীর সাথে ম্যাচ খেলে। নিম্ন বীজপ্রাপ্ত দলকে অনেক ম্যাচ খেলে ফাইনালের দিকে অগ্রসর হতে হয়। যুক্তরাষ্ট্রের বিগ ইস্ট পুরুষদের বাস্কেটবল প্রতিযোগিতা, জাপানের নিপন পেশাদার বেসবল লিগ, দক্ষিণ কোরিয়ার কেবিও বেসবল লিগ প্রভৃতিতে এটি সচল। এছাড়া বিভিন্ন ক্রিকেট লিগেও, যাতে তিনটি দল অন্তিম পর্বে উত্তীর্ণ হয় তাতে এই পদ্ধতি দেখা যায় (যেমন– নিউজিল্যান্ডের সুপার স্ম্যাশ টি২০ লিগ)।
পেজ-ম্যাকইন্টায়র পদ্ধতি
এই পদ্ধতি পূর্বে বিভিন্ন সফটবল, কার্লিং প্রতিযোগিতায় দেখা যেত।
সর্বোচ্চ পাঁচ পদ্ধতি
লিগ পর্বে সেরা পাঁচটি দল প্লে-অফে গেলে এই পদ্ধতি ব্যবহার করা হয়ে থাকে। এটি দুরকম পদ্ধতির হয়ে থাকে–
যেমন– ২০০৬ নিউজিল্যান্ড রাগবি লিগ প্লে-অফ পর্ব:
যেমন– ২০২১-২২ বিগ ব্যাশ লিগ প্লে-অফ পর্ব:
সর্বোচ্চ সাত পদ্ধতি
যেমন– ২০২১ ফিফা ক্লাব বিশ্বকাপ মূল পর্ব:
সতী কাজানোভা
স্যাটানে সেতগালিভনা কাজানোয়া (Сатаней Сетгалиевна Казанова, জন্ম ২ অক্টোবর ১৯৮২ কাবার্ডিনো-বাল্কারিয়ায়), যিনি সতী কাজানোভা (Сати Казанова) নামে বেশি পরিচিত হলেন একজন রুশ গায়ক, ফ্যাশন মডেল, অভিনেত্রী এবং টিভি ব্যক্তিত্ব। ২০১০ সালের মে পর্যন্ত তিনি রুশ পপ গার্ল গ্রুপ ফ্যাব্রিকা (রুশ: Фабрика; ইংরেজিতে ফ্যাক্টরি) এর তিন কণ্ঠশিল্পীর মধ্যে একজন ছিলেন। ২০০২ সালে তিনি রুশ রিয়্যালিটি শো স্টার কারখানা তে ফ্যাব্রিকার সদস্য হিসেবে প্রথম আসরে অংশ নিয়েছিলেন। যেখানে তারা দ্বিতীয় স্থান অর্জন করেছিল।
তিনি ২০০৬ সালে সর্বাধিক স্টাইলিশ মহিলা গায়ক হিসেবে তিনি আস্ট্রার পুরস্কার পান।
২০০৯ সালের ৫ অক্টোবর তিনি অ্যাডিজিয়া  প্রজাতন্ত্রের রাষ্ট্রপতি আসলান টাকাকুশিনভ দ্বারা সম্মানিত শিল্পী উপাধিতে ভূষিত হয়েছিলেন। মহাত্মা গান্ধীর ১৫০ তম জন্মবার্ষিকী উপলক্ষে ভারতের রুশ দূতাবাস গায়িকা সতী কাজানোভার গাওয়া গান্ধীর প্রিয় ভজন বৈষ্ণব জন তো গানটির ভিডিও পোস্ট করে। তিনি  সেতার এবং অন্যান্য ভারতীয় বাদ্যযন্ত্রসহ গান  গেয়েছিলেন।
প্রাথমিক জীবন
তিনি ১৯৮২ সালের ২ শে অক্টোবর সোভিয়েত সমাজতান্ত্রিক প্রজাতন্ত্রের স্বায়ত্তশাসিত কাবার্ডিনো-বলারিয়ানের ভারখনি কুরকুজন গ্রামে সেতগলি তালোস্তানোভিচ ক্যাসানভ ও ফাতেমা ইসমাইলোভনার কন্যা হিসেবে জন্মগ্রহণ করেছিলেন। তার তিন বোন : স্বেতলানা, মেরিনা এবং মদিনা।
ব্যক্তিগত জীবন
তিনি রুশ একাডেমি অফ মিউজিক থেকে পড়াশোনা করেছেন এবং তিনি মস্কোয় থাকেন।
সতীর জন্ম কাবার্ডিনো-বালকরিয়ায় । তিনি অ্যাডিজে  জাতির লোক।তিনি মুসলিম পরিবারে বড় হন। পরে তিনি হিন্দুধর্ম গ্রহণ করেন এবং নিরামিষ ও যোগব্যায়াম অনুশীলন করতে শুরু করেন।  ২০১৭ সালের ৮ অক্টোবর  সতী  ইতালীয় ফটোগ্রাফার স্টেফানো  টিয়োজোর সাথে ভ্লাদিকাভকাজে বিয়ে করেন। সতী এবং তাঁর স্বামী মরিশাসের হিন্দু গুরু স্বামী বিশ্বানন্দের অনুসারী।
দেববর্মণ
সংক্ষিপ্ত জীবনী
দেববর্মণ ষষ্ঠ মৌর্য্য সম্রাট শালিশুকের পরে খ্রিস্টপূর্ব ২০২ থেকে খ্রিস্টপূর্ব ১৯৫ পর্য্যন্ত মৌর্য্য সাম্রাজ্য শাসন করেন। দেববর্মণের পরে শতধনবান মৌর্য্য সিংহাসনে আরোহণ করেন।
বোচাগঞ্জ উপজেলা
বোঁচাগঞ্জ বাংলাদেশের রংপুর বিভাগের দিনাজপুর জেলার অন্তর্গত একটি উপজেলা।
অবস্থান ও আয়তন
এ উপজেলার উত্তরে বীরগঞ্জ উপজেলা ও ঠাকুরগাঁও জেলার পীরগঞ্জ উপজেলা, দক্ষিণে বিরল উপজেলা ও ভারতের পশ্চিমবঙ্গ, পূর্বে বীরগঞ্জ উপজেলা, কাহারোল উপজেলা ও বিরল উপজেলা, পশ্চিমে ঠাকুরগাঁও জেলার পীরগঞ্জ উপজেলা।
প্রশাসনিক এলাকা
বোচাগঞ্জ উপজেলা ৬ টি ইউনিয়ন ও একটি পৌরসভা নিয়ে গঠিত । ইউনিয়ন সমূহ হলো:—
নদীসমূহ
বোচাগঞ্জ উপজেলায় ১টি নদী রয়েছে। নদীটি হচ্ছে টাঙ্গন নদী।
ক্রীড়াঙ্গন
বোচাগঞ্জে ফুটবল খেলা বেশি জনপ্রিয়। বিভিন্ন খেলার আয়োজনের জন্যে বোচাগঞ্জের সেতাবগঞ্জ শহরে একটি মিনি স্টেডিয়াম আছে যা শেখ রাসেল মিনি স্টেডিয়াম (সেতাবগঞ্জ বড়মাঠ) নামে পরিচিত। এখানে ক্রিকেট খেলা ও বেশ জনপ্রিয়
যোগাযোগ ব্যবস্থা
এই উপজেলায় তিনটি রেলওয়ে স্টেশন আছে। সেগুলো হচ্ছে মোল্লাপাড়া, সেতাবগঞ্জ ও সুলতানপুর রেলস্টেশন।
কড়াপুর মিয়াবাড়ি মসজিদ
মিয়া বাড়ি মসজিদ বাংলাদেশের বরিশাল জেলায় অবস্থিত একটি তিন গম্বুজ বিশিষ্ট প্রাচীন মসজিদ ও প্রত্নতাত্ত্বিক স্থান। [১] এটি বরিশাল সদর উপজেলার রায়পাশা-কড়াপুর ইউনিয়নের উত্তর কড়াপুর গ্রামে মিয়া বাড়িতে অবস্থিত।
ইতিহাস
এটি বৃহত্তর বরিশাল অঞ্চলের ব্রিটিশ আমলের সূচনালগ্নে নির্মিত একটি মসজিদ। শহরের পশ্চিমদিকে বরিশাল- কড়াপুর সড়ক সংলগ্ন মিয়াবাড়িতে মসজিদটি অবস্থিত। এই মসজিদের প্রতিষ্ঠাতা হায়াত মাহমুদ ইংরেজ শাসনের বিরুদ্ধে বিদ্রোহ করার কারণে প্রিন্স অফ ওয়েলস দ্বীপে নির্বাসিত হন এবং তার বুজুর্গ উমেদপুরের জমিদারিও কেড়ে নেয়া হয়। দীর্ঘ ষোল বছর পর দেশে ফিরে তিনি দু’টি দীঘি এবং দোতলা এই মসজিদটি নির্মাণ করেন। মসজিদটির স্থাপত্যরীতিতে পুরান ঢাকায় অবস্থিত শায়েস্তা খান নির্মিত কারতলব খান মসজিদের অনুকরণ দৃশ্যমান।
জাহরা গভর্নরেট
ঐতিহাসিকভাবে, জাহরা ছিল একটি কৃষি মরুদ্যান গ্রাম এবং বেশিরভাগ জাহরা ছিল কৃষক। জাহরার সবচেয়ে উল্লেখযোগ্য বাসিন্দাদের মধ্যে রয়েছে শেখ থুওয়াইনি বিন আবদুল্লাহ আল-সাদুন (আল-মুন্তফিকের শেখ) ১৭৮৬ সালে, যখন তিনি বাগদাদ থেকে সুলেমান পাশার কাছে পালিয়ে যান। তিনি বসরা দখল করতে চেয়েছিলেন এবং শেখ আবদুল্লাহ আল-সাবাহ তাকে ইরাকি গভর্নর ক্ষমা করার পর বাগদাদে ফিরে না আসা পর্যন্ত তাকে আতিথ্য করেছিলেন। ১৯২৫ সালে, আল জাহরা প্রশাসনিকভাবে কুয়েত শহর অনুসরণ করেছিল এবং জনসংখ্যা পাম গাছ এবং সামান্য গম এবং বার্লি চাষের উপর বসবাস করত। আল জাহরায় পাশা আল-নকিবের প্রাসাদ এবং মুবারক আল-সাবাহর প্রাসাদ সহ ১৭০টি বাড়ি রয়েছে। বর্তমানে জাহরা একটি আধুনিক শহর এবং বিভিন্ন ছোট খামারে কৃষিকাজ কমে গেছে। কুয়েতের ভৌগোলিক মধ্যবিন্দু এই গভর্নরেটে অবস্থিত।
সরকার
প্রথম সেলিম সাবাহ নাসির মুবারক ১৯৮৫ সালে জাহরা গভর্নরেটের গভর্নর হন।
লাখার হ্রদ
লাখার হ্রদ (, এছাড়াও হ্রদ লাখ অথবা লাখ হ্রদ নামে পরিচিত) হলো জার্মানির রাইনলান্ড-পালাটিনেটেতে 2 km ব্যাসের একটি আগ্নেয় গর্তের হ্রদ, এটি কোবলেনৎসের প্রায় 24 km উত্তর-পশ্চিমে, বন থেকে 37 km দক্ষিণে এবং আন্ডারনাখ হতে 8 km পশ্চিমে অবস্থিত। এটি আইফেল পর্বতমালায় অবস্থিত এবং বৃহত্তর আইফেল পর্বতমালার পূর্ব আইফেল আগ্নেয়গিরির মাঠের অংশ। ১৯৯১ সালের পিনাটুবো অগ্ন্যুৎপাতের সমান স্কেলে আগ্নেয়গিরির বিস্ফোরণ সূচক (ভিইআই) সহ প্রায় ১৩,০০০ বছর পূর্বে প্লিনীয় অগ্ন্যুৎপাতের মাধ্যমে হ্রদটি গঠিত হয়েছিল।  হ্রদের দক্ষিণ-পূর্ব তীরে মোফেটা হিসেবে পর্যবেক্ষণযোগ্য আগ্নেয়গিরির স্রাব সুপ্ত আগ্নেয়গিরির লক্ষণ রয়েছে।
বিবরণ
হ্রদটি ডিম্বাকৃতির আকৃতির এবং উচ্চ তীর দ্বারা বেষ্টিত। রোমান আমল থেকে শস্য পিষে নেওয়ার জন্য লোহার রোলার প্রবর্তনের আগ পর্যন্ত মিলস্টোনগুলোর জন্য লাভা খনন করা হতো।
পশ্চিম দিকে বেনেডিকটাইন মারিয়া লাচ আবে (আব্বাতিয়া লাসেনসিস) অবস্থিত, যা ১০৯৩ সালে লুক্সেমবার্গ হাউসের লাচের দ্বিতীয় হেনরি দ্বারা প্রতিষ্ঠিত হয়েছিল, রাইনের প্রথম কাউন্ট পালাটিনে, যার পূর্ব হ্রদের পাশের মঠের বিপরীতে তার দুর্গ ছিল।
হ্রদের কোন প্রাকৃতিক নির্গমনপথ নেই, তবে ১১৭০ সালের আগে খনন করা একটি সুড়ঙ্গ দ্বারা নিষ্কাশন প্রক্রিয়া সম্পন্ন করা হয় এবং তারপর থেকে বেশ কয়েকবার তা পুনর্নির্মাণ করা হয়েছে। মঠের মঠপতি ফুলবার্টের নামে এটির নামকরণ করা হয়েছে, যিনি ১১৫২–১১৭৭ সাল পর্যন্ত এটি নির্মাণ করেছিলেন বলে বিশ্বাস করা হয়।
বাগাল (জাতি)
বাগাল হলো পূর্ব ভারতের একটি রাখাল জাতি। এরা পশ্চিমবঙ্গ, ঝাড়খণ্ড ও ওড়িশা রাজ্যে বসবাস করেন।   তারা তাদের বাড়িতে কুডমালি ভাষা ব্যবহার করেন (সামান্য ভিন্নতা সহ, স্থানীয়ভাবে বাগাল ভাষা নামে পরিচিত, বাংলা মানভূমি উপভাষার অনুরূপ) এবং আন্তঃগোষ্ঠী যোগাযোগের জন্য বাংলা, হিন্দি এবং ওড়িয়া ভাষা ব্যবহার করেন।
লাখার হ্রদ
অগ্ন্যুৎপাত
জার্মানিতে আগ্নেয়গিরির সন্ধান লক্ষ লক্ষ বছর ধরে পাওয়া যায়, যা ইউরোপীয় সেনোজোয়িক রিফ্ট পদ্ধতির বিকাশের সাথে সম্পর্কিত; এটি আফ্রিকান এবং ইউরেশীয় পাতগুলোর মধ্যে সংঘর্ষের কারণে ঘটেছিল, তবে এটি হিমবাহের অগ্রগতি এবং পশ্চাদপসরণের সময় বরফ লোড এবং আনলোডিংয়ের সাথে সম্পর্কিত বিস্ফোরণে কেন্দ্রীভূত হয়েছে।
বাগাল (জাতি)
বিবরণ
বাগাল জনগণ নৃতাত্ত্বিকভাবে একটি উপজাতীয় উদ্ভূত (আধা-উপজাতি/আধা-হিন্দুকৃত আদিবাসী) এবং সমাজের একটি প্রান্তিক অংশ।  তারা প্রাথমিকভাবে সুবর্ণরেখার উপত্যকা অঞ্চলে, অর্থাৎ পূর্ব ভারতের বালাসোর, ঝাড়গ্রাম, ময়ূরভঞ্জ, পশ্চিম মেদিনীপুর, সারেকেলা এবং পূর্ব সিংভূম জেলায় বাস করে। একটি গবাদি পশুপালক সম্প্রদায় হিসাবে তারা ভারতে সংষ্কৃতিকরণের প্রক্রিয়ায় অল ইন্ডিয়া যাদব মহাসভার সাথেও যুক্ত হয়েছিল কিন্তু বর্ণবহির্ভূত বিবাহ এবং অনাহারে গবাদি পশু হত্যার কারণে, তারা হিন্দু সামাজিক শ্রেণিবিন্যাসের তলানিতে রয়েছে।
লাখার হ্রদ
অগ্ন্যুৎপাত
বসন্তের শেষের দিকে অথবা গ্রীষ্মের শুরুতে ঘটে যাওয়া লাখার হ্রদের প্রাথমিক বিস্ফোরণগুলো চার কিলোমিটার দূরে গাছগুলোকে সমতল করে দেয়। ম্যাগমা প্রায় দশ ঘন্টা ধরে বিস্ফোরিত পৃষ্ঠের জন্য একটি পথ উন্মুক্ত করেছিল, প্লুমটি সম্ভবত ৩৫ কিলোমিটার উচ্চতায় পৌঁছেছিল। ক্রিয়াকলাপ বেশ কয়েক সপ্তাহ অথবা মাস ধরে অব্যাহত ছিল, এটি পাইরোক্লাস্টিক স্রোত তৈরি করেছিল যা আঠালো টেফ্রা দিয়ে দশ কিলোমিটার দূরে উপত্যকাগুলো ঢেকে রেখেছিল। গর্তের নিকটে, জমে থাকা বস্তুর পুরুত্ব পঞ্চাশ মিটারেরও বেশি পৌঁছায় এবং এমনকি পাঁচ কিলোমিটার দূরেও তারা এখনও দশ মিটার পুরু। উত্তর-পূর্বে প্রায় ষাট কিলোমিটার এবং দক্ষিণ-পূর্বে চল্লিশ কিলোমিটার দূরত্বের সমস্ত উদ্ভিদ এবং প্রাণী অবশ্যই নিশ্চিহ্ন হয়ে গেছে। আনুমানিক 6 km3 ম্যাগমা বিস্ফোরিত হয়েছিল, যা প্রায় 16 km3 টেফ্রা উত্পাদন করে। এই 'বিশাল' প্লিনীয় অগ্ন্যুৎপাতের ফলে আগ্নেয়গিরির বিস্ফোরণ সূচক (ভিইআই) ৬ ছিল।
অগ্ন্যুৎপাতের পরবর্তী ঘটনা
অগ্ন্যুৎপাতের বিস্তৃত প্রভাব সীমিত ছিল, যার ফলে বেশ কয়েক বছর ধরে ঠান্ডা গ্রীষ্মকাল ছিল এবং জার্মানিতে দুই দশক পর্যন্ত পরিবেশগত বিঘ্ন ঘটেছিল। ফেডারমেসার সংস্কৃতি হিসেবে পরিচিত স্থানীয় জনগণের জীবনও ব্যাহত হয়েছিল। অগ্ন্যুৎপাতের পূর্বে, তারা খুব কম বণ্টিত লোক ছিল যারা বর্শা এবং ধনুক এবং তীর উভয়ই ব্যবহার করে শিকার এবং শিকার করে বেঁচে ছিল। প্রত্নতত্ত্ববিদ ফেলিক্স রিডের মতে, অগ্ন্যুৎপাতের পরে ফেডারমেসারের দখলে থাকা থুরিঙ্গীয় অববাহিকায় অগ্ন্যুৎপাতের ফলে সবচেয়ে বেশি ক্ষতিগ্রস্থ হয়েছিল বলে মনে হয়, যেখানে দক্ষিণ-পশ্চিম জার্মানি এবং ফ্রান্সের জনসংখ্যা বৃদ্ধি পেয়েছিল। অতঃপর দুটি নতুন সংস্কৃতি, দক্ষিণ স্ক্যান্ডিনেভিয়ার ব্রোম এবং উত্তর-পূর্ব ইউরোপের পার্স্তুনিয়ান আবির্ভূত হয়েছিল। এই সংস্কৃতিগুলোতে ফেডারমেসারের তুলনায় উপাদান তৈরির দক্ষতার নিম্ন স্তরের ছিল, বিশেষত ব্রোমে যারা ধনুক এবং তীর প্রযুক্তি হারিয়েছে বলে মনে হয়। রিডের দৃষ্টিতে পতনটি লাখার হ্রদের আগ্নেয়গিরির দ্বারা সৃষ্ট ব্যাঘাতের ফলস্বরূপ ছিল।
অগ্ন্যুৎপাতটি ইয়াং ড্রিয়াসের সম্ভাব্য কারণ হিসেবে আলোচনা করা হয়েছিল, শেষ হিমবাহের শেষের দিকে বিশ্বব্যাপী শীতলতার সময়কাল, যা লাখার হ্রদের অগ্ন্যুৎপাতের সময়ের সাথে মিলে যায় বলে মনে হয়েছিল। তবে, ২০২১ সালে প্রকাশিত ইউরোপে ইয়াং ড্রিয়াসের সূচনার একটি উন্নত তালিকায় দেখায় যে এটি অগ্ন্যুৎপাতের প্রায় ২০০ বছর পরে শুরু হয়েছিল, এটি সম্ভাব্য কারণ হিসেবে অস্বীকার করে।
টেলিযোগাযোগ অধিদপ্তর
টেলিযোগাযোগ অধিদপ্তর বা ডিপার্টমেন্ট অব টেলিকমিউনিকেশনস ডাক ও টেলিযোগাযোগ বিভাগের অধীনস্থ একটি সরকারি প্রতিষ্ঠান। দেশের টেলিযোগাযোগ সংক্রান্ত নীতি ও বিধি-বিধান প্রণয়ন, বাস্তবায়ন, আন্তর্জাতিক সংস্থার সাথে চুক্তি সম্পাদনের কাজসমূহ সম্পন্ন করে থাকে এই প্রতিষ্ঠান। পাশাপাশি টেলিযোগাযোগ সেবার ট্যারিফ, কলচার্জ ও অন্যান্য চার্জও নির্ধারণ করে এই অধিদপ্তর
ইতিহাস
ব্রিটিশ শাসনামলে ডাক ও টেলিগ্রাফ বিভাগের হিসেবে ১৮৫৩ সালে ডাক ও টেলিগ্রাফ বিভাগ-এর অধীনে চালু হয় এ প্রতিষ্ঠান। পরবর্তীতে টেলিগ্রাফ আইন, ১৮৮৫ অনুমোদন হলে সে আইনের অধীনে নিয়ন্ত্রিত হতে থাকে এ প্রতিষ্ঠান। দেশভাগের পর ১৯৬২ সালে এই সংস্থাটি পাকিস্তান টেলিগ্রাম ও টেলিফোন বিভাগ হিসেবে পুর্নগঠিত হয়। স্বাধীনতার পর ডাক ও টেলিযোগাযোগ মন্ত্রণালয়ের অধীনে বাংলাদেশ টেলিগ্রাফ এবং টেলিফোন বিভাগ স্থাপন করা হয়। পরবর্তীতে বাংলাদেশ টেলিগ্রাফ ও টেলিফোন বোর্ড অধ্যাদেশ, ১৯৭৯ এর বিধান অনুসারে বাংলাদেশ টেলিগ্রাফ ও টেলিফোন বোর্ড গঠিত হয়। পরবর্তীতে ২০০৮ সালে তত্ত্বাবধায়ক সরকারের সময় বোর্ডটিকে বিলুপ্ত করে কোম্পানী আইন, ১৯৯৪ এর অধীনে যথাক্রমে বাংলাদেশ টেলিকমিউনিকেশন্স কোম্পানি লিমিটেড এবং বাংলাদেশ সাবমেরিন কেবল কোম্পানী লিমিটেড গঠন করা হয়। বিলুপ্তির পর ২৫ জুন, ২০১৫ সালে ডাক ও টেলিযোগাযোগ বিভাগের অধীনে টেলিযোগাযোগ অধিদপ্তর গঠিত হয়।
গঠন
ব্যবস্থাপনার কার্যক্রম পরিচালনার জন্য ৫৬ সদস্যের একটি পরিচালনা পর্ষদ গঠন করা হয়। তাঁরা হলেন:
বিশ্ব ঐতিহ্যবাহী স্থান
২০১৫ খ্রিস্টাব্দ পর্যন্ত বাংলাদেশের পাহাড়পুরের বৌদ্ধবিহার এবং বাগেরহাটের ষাটগম্বুজ মসজিদ - এ দুটি ঐতিহাসিক স্থানকে তালিকায় লিপিবদ্ধ করা হয়। এছাড়া মহাস্থানগড়, লালমাই-ময়নামতি, লালবাগ কেল্লা, হলুদ বিহার এবং জগদ্দল বিহার - এই পাঁচটি স্থানকে বিশ্ব ঐতিহ্য হিসেবে স্বীকৃতি দিয়ে এই তালিকায় অন্তর্ভুক্তির জন্য আবেদন করা হয়েছে (২০১৬ পর্যন্ত)। তদুপরি সুন্দরবনকে প্রাকৃতিক বিশ্ব ঐতিহ্য হিসাবে স্বীকৃতি দেয়া হয়েছে।
নির্বাচন প্রক্রিয়া
এ বিষয়ে ইউনেস্কোর একটি প্রকল্প রয়েছে যার নাম আন্তর্জাতিক বিশ্ব ঐতিহ্য প্রকল্প। এই প্রকল্পের আওতায় ২১টি রাষ্ট্র নিয়ে গঠিত বিশ্ব ঐতিহ্য কমিটি এই তালিকা প্রণয়নের কাজটি করে থাকে। এই সদস্য দেশগুলোকে প্রকল্পের স্টেট পার্টি বলা হয়। সদস্য দেশগুলো জেনারেল এসেম্বলি অফ স্টেট পার্টিস কর্তৃক একটি নির্দিষ্ট সময়ের জন্য নির্বাচিত হয়। এই কমিটি জাতিসংঘ নিরাপত্তা পরিষদের অনুরূপ।
এই প্রকল্পের কাজ হল বিশ্বের নানা স্থানে ছড়িয়ে থাকা অনন্যসাধারণ সাংস্কৃতিক ও প্রাকৃতিক গুরুত্ববিশিষ্ট স্থানসমূহ চিহ্নিত করা এবং তা একটি বৈশ্বিক তালিকায় নাম লিপিবদ্ধ করা। একইসঙ্গে তালিকাভূক্ত স্থানসমূহকে শ্রেণীভুক্ত করা হয়ে থাকে। ২০০৬ খ্রিস্টাব্দ পর্যন্ত এ ধরনের মোট ৮৩০টি স্থানের নাম বিশ্ব ঐতিহ্যবাহী স্থানের তালিকায়  লিপিবদ্ধ করা হয়েছে। এর মধ্যে ৬৪৪টি সাংস্কৃতিক, ১৬২টি প্রাকৃতিক এবং ২৪টি মিশ্র শ্রেণীর। মোট ১৩৮টি রাষ্ট্রে এই স্থানগুলো অবস্থিত।
ইউনেস্কোর নীতি অনুসারে প্রতিটি ঐতিহ্যবাহী স্থানের একটি পরিচয়বাহী নম্বর দেওয়া হয়। বর্তমানে এই নম্বরের সংখ্যা ১২০০ ছাড়িয়ে গেছে যদিও স্থানের সংখ্যা আরও কম। প্রতিটি ঐতিহ্যবাহী স্থানের সমুদয় সম্পত্তি ও জমির মালিক ঐ স্থানটি যে দেশে অবস্থিত সেই দেশ। তবে এই স্থানগুলো রক্ষার দায়িত্ব বর্তায় আন্তর্জাতিক সম্প্রদায়ের উপর। তাই বিশ্ব ঐতিহ্যবাহী স্থান প্রকল্পের আওতাভুক্ত সকল রাষ্ট্রই প্রতিটি স্থান রক্ষার ব্যাপারে ভূমিকা নিতে পারে। কিছু বিশেষ শর্তসাপেক্ষে এই স্থানগুলোর রক্ষণাবেক্ষণের জন্য ইউনেস্কো গঠিত বিশ্ব ঐতিহ্য ফান্ড থেকে অর্থ সাহায্য দেয়া হয়।
নির্বাচন মানদণ্ড
২০০৪ সাল পর্যন্ত, সাংস্কৃতিক ঐতিহ্যের জন্য ছয়টি এবং প্রাকৃতিক ঐতিহ্যের জন্য চারটি মানদণ্ড ছিল। ২০০৫ সালে, দশটি মানদণ্ড মিলিয়ে একটি সেট করা হয়েছে। মনোনয়নপ্রাপ্ত সাইট "অসামান্য সার্বজনীন মান" এর হতে হবে এবং দশটি মানদণ্ডের নুন্যতম একটি শর্ত পূরণ করতে হবে।
অঞ্চলভিত্তিক স্থান
থাম্ব|ইউনেস্কো বিশ্ব ঐতিহ্যবাহী স্থানসমূহ নোট: শুধুমাত্র দশ বা তার বেশি স্থানের অধিকারী দেশ দেখানো হয়েছে,
আফগান
আফগান উল্লেখ করতে পারেন:
লালমনিরহাট সরকারি উচ্চ বিদ্যালয়
লালমনিরহাট সরকারি উচ্চ বিদ্যালয় বাংলাদেশের লালমনিরহাট জেলার সদর উপজেলায় অবস্থিত সহশিক্ষা কার্যক্রম অন্তর্ভুক্ত একটি বিদ্যালয় (১ম থেকে ১০ম শ্রেণী)। ১৯১৯ সালে স্থাপিত এই বিদ্যালয়টি উত্তরবঙ্গ তথা সমগ্র বাংলাদেশের প্রাচীন বিদ্যালয়গুলোর মধ্যে একটি। জাতীয় শিক্ষাক্রমের অধীনে বাংলা মাধ্যমে এই শিক্ষাপ্রতিষ্ঠানে পাঠদান করা হয়। লিখিত এবং মৌখিক পরীক্ষার ভিত্তিতে আসন খালি থাকার শর্তে সকল শ্রেণীতে ছাত্র ভর্তি করা হয়ে থাকে। বিদ্যালয়টির শিক্ষক সংখ্যা ৫২ জন এবং প্রায় ১৬০০ জন শিক্ষার্থী এই বিদ্যালয়ে অধ্যয়ন করে থাকে। বিদ্যালয়ের কোড : ৭২৫০
অবস্থান
বিদ্যালয়টি লালমনিরহাট জেলার সদর উপজেলার থানা রোডে অবস্থিত। এর বিপরীতে লালমনিরহাট সরকারি বালিকা উচ্চ বিদ্যালয় অবস্থিত। লালমনিরহাট জেলা ডাকঘর ও লালমনিরহাট সদর থানার নিকটবর্তী।
ইতিহাস
তৎকালীন ব্রিটিশ আমলের স্থানীয় গণ্যমান্য ব্যক্তিবর্গ, ব্যবসায়ী এবং বাংলাদেশ রেলওয়ের কিছু কর্মকর্তা ও কর্মচারীর উদ্যোগে ১৯১৯ সালে বিদ্যালয়টি স্থাপিত হয়। তখন বিদ্যালয়টি স্থাপিত হয়েছিল গণেশ নারায়ণ করনেশন ইন্সিটিউট নামে। ১৯২২ সালে বিদ্যালয়টি কলকাতা বিশ্ববিদ্যালয় কর্তৃক অনুমোদন প্রাপ্ত হয় এবং এর নতুন নামকরণ করা হয় '''এইচ. ই. স্কুল'''। পরবর্তীতে রেলওয়ের ইঞ্জিনিয়ার ও অফিসারদের তত্বাবধায়নে বিদ্যালয় ভবনের কাজ শুরু হয় এবং রেলওয়ের অনুমোদনপ্রাপ্ত শিক্ষাপ্রতিষ্ঠানে পরিণত হয়।
১৯২৪ সালে এই বিদ্যালয়ের ছাত্ররা প্রথম মেট্রিকুলেশন পরীক্ষায় অংশ নেয় এবং স্বর্গীয় কৃষ্ণ মোহন বর্মা প্রথম বিভাগে উত্তীর্ণ হন। বিদ্যালয়টির প্রতিষ্ঠাকালীন প্রধান শিক্ষক ছিলেন নৃসিংহ প্রসাদ সিদ্ধার্থ মহাশয়। পরবর্তীতে ১৯২৮ সালে শ্রীশ চন্দ্র সান্যাল নামের একজন প্রতিভাবান শিক্ষক বিদ্যালয়টির প্রধান শিক্ষকের দায়িত্ব গ্রহণ করেন। ১৯৫২ সাল পর্যন্ত সুদীর্ঘ সময় তার অধীনে বিদ্যালয়টি উত্তরবঙ্গের শ্রেষ্ঠ শিক্ষাপ্রতিষ্ঠানে পরিণত হয়। ১৯৫৮ সালে মজিবর রহমান খন্দকার প্রধান শিক্ষকের দায়িত্ব গ্রহণ করেন। ১৯৮০ সাল পর্যন্ত তিনি অত্যন্ত সুনামের সাথে বিদ্যালয়টি পরিচালনা করেন এবং ব্যাপক অবকাঠামোগত উন্নয়ন সাধন করেন। সে সময় বিদ্যালয়টি লালমনিরহাট মডেল হাইস্কুল নামে পরিচিতি লাভ করে। ১৯৮০ সালের পহেলা জানুয়ারী লালমনিরহাট মহকুমা গঠিত হলে নবগঠিত মহকুমার শ্রেষ্ঠ বিদ্যালয় হিসেবে এই বিদ্যালয়টির জাতীয়করণের দাবী ওঠে। ১৯৮১ সালের ৪ এপ্রিল এটি জাতীয়কণ করা হয়।
২০১০ সাল থেকে বিদ্যালয়টিতে দ্বৈত শিফ্‌ট চালু হয়। ২০১০ সালে শুধুমাত্র ১ম শ্রেনীতে এবং ২০১১ থেকে সকল শ্রেণিতে প্রভাতী ও দিবা দুইটি শিফ্‌টে পাঠদান শুরু হয়।
সহপাঠক্রমিক কার্যক্রম
এ স্কুলের লাইব্রেরি ছিল খুব প্রসিদ্ধ। বৃটিশ আমলের তৈরি। অনেক মূলবান বই ছিল। জাতীয়করণের সময়ে লাইব্রেরিয়ানের পদ সৃষ্টি না হওয়ায় এটির কার্যক্রম বন্ধ হয়ে যায়। ২০০৬ সালে হেডমাস্টার সুরেশ চন্দ্রের আমলে সহ শিক্ষক তৌহিদুল ইসলাম এটি পুনরায় চালু করেন। তখন পর্যন্ত দুই হাজারের বেশি বই ছিল। তিনি ২০১৬ সালে বদলি হয়ে গেলে লাইব্রেরিটি পুনরায় বন্ধ হয়ে যায়।
খেলাধুলা
বিদ্যালয়টি খেলাধুলায় বারাবরই কৃতিত্বের পরিচয় দিয়ে এসেছে। ক্রিকেট, ফুটবল, ভলিবল, কাবাডি ইত্যাদি খেলায় এই স্কুলের ছাত্রদের সাফল্য চোখে পড়ার মত। এই স্কুলের ছাত্র মোস্তাফিজুর রহমান লিপু ইয়ং টাইগার্স জাতীয় স্কুল ক্রিকেট টুর্নামেন্ট-এ একাই সর্বমোট ৩২৫ রান করেন যা বয়সভিত্তিক এবং জাতীয় স্কুল ক্রিকেটের সীমিত ওভারের যেকোনো প্রতিযোগিতায় ব্যক্তিগত ও দলীয় সর্বোচ্চ ইনিংস।
শতধনবান
শতধনবান (शतधनवान) (রাজত্বকাল: খ্রিস্টপূর্ব ১৯৫ -খ্রিস্টপূর্ব ১৮৭) অষ্টম মৌর্য্য সম্রাট ছিলেন।
সংক্ষিপ্ত জীবনী
শতধনবান সপ্তম মৌর্য্য সম্রাট দেববর্মণের পরে খ্রিস্টপূর্ব ১৯৫ থেকে খ্রিস্টপূর্ব ১৮৭ পর্য্যন্ত মৌর্য্য সাম্রাজ্য শাসন করেন। শতধনবানের পরে বৃহদ্রথ মৌর্য্য সিংহাসনে আরোহণ করেন।
আটপাড়া থানা
আটপাড়া থানা বাংলাদেশের নেত্রকোণা জেলার অন্তর্গত আটপাড়া উপজেলার একটি থানা।
প্রতিষ্ঠাকাল
১৯১৭ সালের ২১ আগস্ট আটপাড়া থানা প্রতিষ্ঠিত হয়।
প্রশাসনিক এলাকাসমূহ
আটপাড়া উপজেলার ৭টি ইউনিয়নের প্রশাসনিক কার্যক্রম আটপাড়া থানার আওতাধীন।
সমাজকল্যাণ
থাম্ব|সমাজকল্যাণের পাঠকগণ সমাজকল্যাণ বলতে এক ধরনের সরকারি সমর্থনকে বোঝায়, যার উদ্দেশ্য কোনও সমাজের সদস্যরা যেন তাদের মৌলিক চাহিদাগুলি (যেমন খাদ্য ও বাসস্থান) পূরণ করতে পারে, তা নিশ্চিত করা। একে সামাজিক নিরাপত্তা নামেও ডাকা হতে পারে। তবে সামাজিক নিরাপত্তা বলতে কোনও কোনও দেশে (যেমন মার্কিন যুক্তরাষ্ট্র ও কানাডাতে) কেবলমাত্র সামাজিক বীমা কর্মসূচিগুলিকে বোঝাতে পারে, যেগুলিতে জনগণ মাসিক কিস্তি প্রদান করে থাকে; এর বিপরীতে সামাজিক সাহায্য কর্মসূচিগুলিতে কেবলমাত্র প্রয়োজনের ভিত্তিতে সাহায্য প্রদান করা হয় (যেমন সিংহভাগ শারীরিক অক্ষমতাজনিত সুযোগসুবিধা)। আন্তর্জাতিক শ্রম সংস্থা সামাজিক নিরাপত্তা বলতে বৃদ্ধ বয়সের ভাতা, সন্তান ভাতা, সর্বজনীন স্বাস্থ্যসেবা, পিতামাতার ছুটি ও অসুস্থতাজনিত ছুটি, বেকার ভাতা, শারীরিক অক্ষমতা ভাতা ও পেশাগত আঘাতে ক্ষতির শিকার শ্রমিকদের ক্ষতিপূরণ বুঝিয়ে থাকে।
আরও ব্যাপক অর্থে সমাজকল্যাণ বলতে বিনামূল্যে বা ভর্তুকির মাধ্যমে সামাজিক সেবা যেমন সার্বজনীন স্বাস্থ্যসেবা, বিনামূল্যের শিক্ষা, অবকাঠামো নির্মাণ, কারিগরি পেশার প্রশিক্ষণ ও সরকারি গৃহায়নের মাধ্যমে সমাজের একটি ন্যূনতম মৌলিক স্তরের কল্যাণকর অবস্থা নিশ্চিত করার প্রচেষ্টাকে বোঝায়। একটি সমাজকল্যাণমূলক রাষ্ট্রে রাষ্ট্র নিজে সমাজের সদস্যদের স্বাস্থ্য, শিক্ষা, অবকাঠামো ও কল্যাণের দায়িত্ব নেয় এবং এ উদ্দেশ্যে উপরে উল্লিখিত বিভিন্ন ধরনের সামাজিক সেবা প্রদান করে থাকে।
৭ম শতকে ইসলামের দ্বিতীয় খলিফা উমরের শাসনামলে সম্ভবত প্রথম সার্বজনীন সরকারি কল্যাণের আইনি ব্যবস্থা প্রতিষ্ঠিত হয়। ইউরোপের ইতিহাসে সর্বপ্রথম জার্মান সাম্রাজ্য ১৮৮৯ সালে বিসমার্ক সরকারের শাসনামলে সামাজিক নিরাপত্তা ব্যবস্থার প্রবর্তন করে। ২০শ শতকের শুরুতে ১৯১৩ সালে যুক্তরাজ্য সামাজিক নিরাপত্তা কর্মসূচি চালু করে এবং ১৯৪৬ সালের জাতীয় বীমা অধ্যাদেশের মাধ্যমে অ্যাটলি সরকারের শাসনামলে একটি সমাজকল্যাণমূলক রাষ্ট্রে পরিণত হয়। পশ্চিমা ইউরোপের দেশগুলিতে এবং অস্ট্রেলিয়া ও নিউজিল্যান্ডে সরকার মূলত জাতীয় রাজস্ব করের থেকে প্রাপ্ত আয় ব্যবহার করে সমাজকল্যাণ নিশ্চিত করে। এছাড়া বেসরকারি সংস্থা ও সামাজিক ও ধর্মীয় দাত্যব্য সংস্থাগুলিও এ ব্যাপারে অবদান রাখে। মানবাধিকারের সার্বজনীন ঘোষণাপত্রের ২২নং ও ২৫নং দফাতে সামাজিক নিরাপত্তার অধিকার ও পর্যাপ্ত জীবনযাত্রার মানের অধিকারের ব্যাপারগুলি বিবৃত করা হয়েছে।
কঠিন অবস্থা পদার্থবিজ্ঞান
কঠিন অবস্থার পদার্থবিজ্ঞান (English: Solid-State Physics) হলো কোয়ান্টাম বলবিজ্ঞান, কেলাসবিজ্ঞান, তড়িচ্চুম্বকত্ব এবং ধাতুবিজ্ঞান মতো পদ্ধতি র মাধ্যমে অনমনীয় বা কঠিন পদার্থের আলোচনা। এটি ঘনীভূত পদার্থের পদার্থবিজ্ঞানের বৃহত্তম শাখা। কঠিন অবস্থার পদার্থবিজ্ঞান আলোচনা করে কীভাবে কঠিন পদার্থের বৃহৎ বৈশিষ্ট্যগুলি তাদের পারমাণবিক-স্কেল বৈশিষ্ট্য থেকে ফলাফল দেয়। তাই বলা যায়, কঠিন অবস্থা পদার্থবিজ্ঞান উপাদান বিজ্ঞানের (Materials Science) একটি তাত্ত্বিক ভিত্তি গঠন করে। ট্রানজিস্টর (Transistor) এবং অর্ধপরিবাহীর (Semiconductor) মতো প্রযুক্তি তে এর প্রত্যক্ষ ব্যবহার বা প্রয়োগ রয়েছে।
পটভূমি
কঠিন পদার্থে পরমাণুর ঘণত্ব অনেক বেশি হয় এবং পরমাণু গুলো তীব্রভাবে পরস্পরের উপর ক্রিয়া করে। এবং পরমাণু গুলোর এই ক্রিয়া বিভিন্ন যান্ত্রিক (যেমন কঠোরতা এবং স্থিতিস্থাপকতা), তাপীয়, বৈদ্যুতিক, চৌম্বকীয় এবং আলোকিয় বা অপটিক্যাল বৈশিষ্ট্যের জন্য দায়ী। কঠিন পদার্থের পরমাণুগুলো হতে পারে নিয়মিত, অনিয়মিত অথবা জ্যামিতিক আকারে সজ্জিত, যেটি নির্ভর করে ঐ পদার্থ কি কি উপাদান দিয়ে তৈরী।
সাধারণত কঠিন অবস্থার পদার্থবিজ্ঞানে ক্রিস্টাল বা স্ফটিক নিয়ে আলোচনা করা হয়। মূলত, কারণ এটি একটি ক্রিস্টালের মধ্যে পরমাণু র পর্যায়ক্রমিকতা গাণিতিক প্যাটার্ণ তৈরী করে এবং ক্রিস্টালের বৈশিষ্ট্য নির্ধারণ করে। তেমনিভাবে, ক্রিস্টালের উপাদানগুলিতে প্রায়শই বৈদ্যুতিক, চৌম্বকীয়, অপটিক্যাল বা যান্ত্রিক বৈশিষ্ট্য থাকে যা প্রকৌশল উদ্দেশ্যে ব্যবহার করা যেতে পারে।
ক্রিস্টালের মধ্যে পরমাণুগুলো বিভিন্ন বল (Force) দ্বারা আবদ্ধ থাকে। যেমন সোডিয়াম ক্লোরাইড (NaCl) (যা সাধারণত 'লবণ' নামে পরিচিত) এর ক্রিস্টাল আয়নিক সোডিয়াম (Na+) ও আয়নিক ক্লোরিন (Cl-) দিয়ে গঠিত হয়, এবং এরা আয়নিক বন্ধনে র মাধ্যমে পরস্পরের সাথে যুক্ত থাকে। অন্য কথায়, পরমাণুগুলি ইলেকট্রন শেয়ার করে এবং সমযোজী বন্ধন তৈরি করে। কিন্তু, নিষ্ক্রিয় গ্যাসসমূহ এই ধরনের বন্ধন তৈরী করে না। কঠিন অবস্থা য়, নিষ্ক্রিয় গ্যাস সমূহের  পরমাণুগুলো ভ্যানডার-ওয়ালস বন্ধনে র (Van der Waals force) মাধ্যমে যুক্ত থাকে যা প্রতিটি পরমাণুর বৈদ্যুতিক চার্জের মেঘের মেরুকরণের ফলে সৃষ্টি হয়। বিভিন্ন ধরনের বন্ধন ঐ কঠিন পদার্থের বিভিন্ন বৈশিষ্টের কারণ।
ইতিহাস
কঠিন পদার্থের ভৌত বৈশিষ্ট্য গুলি বহু শতাব্দী ধরে বৈজ্ঞানিক অনুসন্ধানের বিষয় ছিল, তবে আমেরিকান ফিজিকাল সোসাইটির কঠিন অবস্থার পদার্থবিজ্ঞান বা সলিড-স্টেট ফিজিক্স বিভাগ (ডিএসএসপি বা DSSP: Department of Solid State Physics) প্রতিষ্ঠার সময় ১৯৪০ এর দশক পর্যন্ত কঠিন অবস্থার পদার্থবিজ্ঞান বা  সলিড-স্টেট ফিজিক্স নামে বিজ্ঞানের পৃথক কোনো শাখার উদ্ভব হয়নি। ডিএসএসপি শিল্প পদার্থবিজ্ঞানী প্রস্তুত করে এবং তারা  কঠিন পদার্থগুলির উপর গবেষণা শুরু করেন এবং এর প্রযুক্তিগত প্রয়োগগুলির সাথে যুক্ত হন। ১৯৬১ এর দশকের গোড়ার দিকে, ডিএসএসপি আমেরিকান ফিজিকাল সোসাইটির বৃহত্তম বিভাগ ছিল।
দ্বিতীয় বিশ্বযুদ্ধের পরে ইউরোপে, বিশেষত ইংল্যান্ড, জার্মানি এবং সোভিয়েত ইউনিয় নে কঠিন অবস্থার পদার্থবিদদের বৃহৎ জনগোষ্ঠীও উদ্ভূত হয়েছিল। মার্কিন যুক্তরাষ্ট্র এবং ইউরোপে অর্ধপরিবাহী, সুপারকন্ডাক্টিভিটি, পারমাণবিক চৌম্বকীয় অনুরণন এবং অন্যান্য বিষয় গবেষণা র মাধ্যমে কঠিন অবস্থার পদার্থবিজ্ঞান একটি বিশিষ্ট ক্ষেত্র হয়ে উঠেছে। শৈত্য যুদ্ধে র (Cold War) প্রথমদিকে, কঠিন অবস্থার পদার্থবিজ্ঞানের গবেষণাগুলি শুধুই কঠিন পদার্থের মধ্যে সীমাবদ্ধ ছিল না, যা ঘন তরল, প্লাজমা গবেষণা র জন্যও ব্যবহৃত সাধারণ কৌশলগুলির চারপাশে সংগঠিত হয়েছিল। ১৯৭০ এবং ১৯৮০ এর দশকে কিছু পদার্থবিজ্ঞানী ঘনীভূত পদার্থবিজ্ঞানের ক্ষেত্র এবং অন্যান্য জটিল বিষয় অনুসন্ধান করেছিল। বর্তমানে কঠিন অবস্থার পদার্থবিজ্ঞানকে ঘনীভূত পদার্থের পদার্থবিজ্ঞানের বিস্তৃত উপশাখা হিসাবে বিবেচনা করা হয়, এবং প্রায়শই এটাকে অতি-ঘনীভূত পদার্থবিজ্ঞান বা হার্ড কনডেন্সড ম্যাটার ফিজিক্স (Hard Condensed Matter Physics) হিসাবে উল্লেখ করা হয়।
ক্রিস্টাল কাঠামো এবং বৈশিষ্ট্যাবলী
পদার্থের অনেক বৈশিষ্ট্য তাদের ক্রিস্টাল কাঠামো দ্বারা প্রভাবিত হয়। এই কাঠামোটি এক্স-রে ক্রিস্টালোগ্রাফি, নিউট্রন বিচ্ছুরণ এবং ইলেক্ট্রনের বিচ্ছিন্নতা সহ বিভিন্ন ক্রিস্টালগ্রাফিক কৌশল ব্যবহার করে তদন্ত করা যেতে পারে। থাম্ব|[[:en:Cubic crystal system|কিউবিক ল্যাটিসের একটি উদাধরণ]] কঠিন পদার্থে প্রত্যেক ক্রিস্টালের আকার নির্ভর করে পদার্থটি কোন কোন উপাদান দিয়ে গঠিত এবং গঠিত হওয়ার সময় কোন অবস্থায় ছিল। প্রতিদিনের জীবনের বেশিরভাগ ক্রিস্টালের উপাদানগুলি হলো পলিক্রিস্টাললাইন, স্বতন্ত্র ক্রিস্টালগুলি আকারে মাইক্রোস্কোপিক হয় তবে ম্যাক্রোস্কোপিক একক ক্রিস্টাল প্রাকৃতিকভাবে (উদাঃ হীরা) বা কৃত্রিমভাবে উৎপাদিত হতে পারে।
বাস্তব স্ফটিকগুলি আদর্শ ব্যবস্থায় ত্রুটিপূর্ণ। এবং এই ত্রুটিগুলিই পদার্থের বৈদ্যুতিক এবং যান্ত্রিক বৈশিষ্ট্যগুলি নির্ধারণ করে থাকে।
ইলেকট্রনিক বৈশিষ্ট্যাবলী
কঠিন অবস্থার পদার্থবিজ্ঞানে পদার্থের বিভিন্ন বৈশিষ্ট্য যেমন বিদ্যুৎ পরিবাহিতা, তাপীয় ক্ষমতা ইত্যাদি গবেষণা করা হয়। বৈদ্যুৎ পরিবহনের একটি প্রাথমিক মডেল ছিল ড্রড মডেল (Drude model), যা পদার্থের ইলেকট্রনে গতিশীলতার তত্ত্ব প্রয়োগ করে। পদার্থে স্থিতিশীল পজিটিভ আয়ন এবং  নন-ইন্টারেক্টিভ ইলেকট্রনগুলির একটি "বৈদ্যুতিক গ্যাস" রয়েছে বলে ধরে নিয়ে, ড্রুড মডেলটি বৈদ্যুতিক এবং তাপীয় পরিবাহিতা এবং ধাতব ক্ষেত্রে হলের প্রভাব সম্পর্কে ব্যাখ্যা করতে সক্ষম হয়েছিল, যদিও এটি বৈদ্যুতিক তাপের ক্ষমতাকে অত্যধিক গুরুত্ব দিয়েছিল।
আর্নল্ড সামারফেল্ড ক্লাসিকাল ড্রুড মডেলকে কোয়ান্টাম মেকানিক্সে র সাথে ফ্রি ইলেক্ট্রন মডেল (বা ড্রড-সোমারফিল্ড মডেল) এর সাথে একত্রিত করেন। এখানে, ইলেক্ট্রনগুলি ফার্মি গ্যাস হিসাবে মডেল করা হয়। ফার্মি গ্যাস হলো এমন একটি কণা র গ্যাস যা কোয়ান্টাম মেকানিকাল ফার্মি-ডািরাকের পরিসংখ্যান মেনে চলে। ফ্রি ইলেকট্রন মডেল ধাতব পদার্থের তাপীয় ক্ষমতার উন্নত পূর্বাভাস দিয়েছে, তবে এটি ইনসুলেটরের অস্তিত্ব ব্যাখ্যা করতে পারে নি।
'দি নিয়ারলি ইলেক্ট্রন মডেল' হ'ল ফ্রি ইলেকট্রন মডেলটির একটি পরিবর্তন যা একটি ক্রিস্টালের শক্তিতে বাহিত ইলেক্ট্রন এবং আয়নের মধ্যে মিথস্ক্রিয়া করার জন্য একটি দুর্বল পর্যায়ক্রমিক ক্রিয়া অন্তর্ভুক্ত করে। বৈদ্যুতিন বন্ধনের ধারণা প্রবর্তনের মাধ্যমে তত্ত্বটি পরিবাহী, অর্ধপরিবাহী এবং ইনসুলেটরের অস্তিত্বের ব্যাখ্যা দেয়।
'দি নিয়ারলি ইলেক্ট্রন মডেল' পর্যায়ক্রমিক সম্ভাবনার ক্ষেত্রে শ্রাইডিনগার সমীকরণটি মেনে চলে। এই ক্ষেত্রে সমাধানগুলি 'ব্লুচ স্টেটস' বা 'ব্লচের উপপাদ্য' নামে পরিচিত।
যেহেতু ব্লচের উপপাদ্য শুধুমাত্র সাময়িক সম্ভাবনার ক্ষেত্রেই প্রযোজ্য, এবং যেহেতু একটি ক্রিস্টাল বিচ্ছিন্ন সময়কালে পরমাণুগুলির এলোমেলো আন্দোলনকে অবিরত করে দেয়, তাই ব্লচের এই উপপাদ্য টির ব্যবহার কেবলমাত্র একটি আনুমান, তবে এটি একটি অত্যন্ত মূল্যবান সমীকরণ হিসাবে প্রমাণিত হয়েছে, যা ছাড়া বেশিরভাগ ক্ষেত্রে কঠিন অবস্থার পদার্থবিজ্ঞান ক্রিস্টাল কাঠামো এবং বৈশিষ্ট্যাবলী বিশ্লেষণে অক্ষম হবে।
তথ্যসূত্র
Kondensierte Materie
সালমা ইসলাম
সালমা ইসলাম (জন্ম ১ জানুয়ারি ১৯৫৫) হলেন বাংলাদেশের একজন রাজনীতিবিদ ও ১৭৪ নং (ঢাকা-১) আসন থেকে নির্বাচিত সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
প্রাথমিক জীবন
সালমা ইসলাম ১৯৫৫ সালের ১ জানুয়ারি তৎকালীন পূর্ব পাকিস্তানের ঢাকায় জন্মগ্রহণ করেন। তার মাতার নাম আবেদা খাতুন। তার স্বামী মোহাম্মদ নুরুল ইসলাম বাবুল বিশিষ্ট ব্যবসায়ী ও যমুনা গ্রুপের কর্ণধার।
রাজনৈতিক জীবন
সালমা ইসলাম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে জাতীয় পার্টি-এর মনোনয়নে ১৭৪ (ঢাকা-১) নং আসন থেকে ২য় বারের মতো এমপি নির্বাচিত হন। ২০১৮ সালে একাদশ জাতীয় সংসদ নির্বাচনে তিনি সতন্ত্র প্রার্থী হিসেবে ঢাকা-১ আসন থেকে নির্বাচনে অংশ নেন কিন্তু নির্বাচনের দিন তিনি “ভোট জালিয়াতির অভিযোগে” নির্বাচন বর্জন করেন।
পরে ২০১৯ সালের ২০ ফেব্রুয়ারি তিনি সংরক্ষিত নারী আসনে জাতীয় সংসদের সদস্য হন।
কাং ইয়ুং-সাং
কাং ইয়ুং-সাং (강윤성, Kang Yoon-sung; জন্ম: ১ জুলাই ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব জেজু ইউনাইটেড এবং দক্ষিণ কোরিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এওবং কেন্দ্রীয় মধ্যমাঠের খেলোয়াড় হিসেবে খেলেন।
২০১৬ সালে, ইয়ুং-সাং দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। দলগতভাবে, ইয়ুং-সাং এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।
প্রারম্ভিক জীবন
কাং ইয়ুং-সাং ১৯৯৭ সালের ১লা জুলাই তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইয়ুং-সাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
মিমসি ফার্মার
মিমসি ফার্মার (জন্ম: ফেব্রুয়ারি ২৮, ১৯৪৫) একজন মার্কিন অভিনেত্রী, চিত্রশিল্পী এবং ভাস্কর। বেশকয়েকটি হলিউড স্টুডিও চলচ্চিত্রের মাধ্যমে তিনি তার চলচিত্র কর্মজীবন শুরু করেন, যেমন স্পেন্সার্স মাউন্টেন (১৯৬৩) এবং বাস রিলি'স ব্যাক ইন টাউন (১৯৬৫)। পরব্ররতীতে শোষণমূলক চলচ্চিত্র রায়ট অন সানসেট স্ট্রিপ এবং ডেভিলস অ্যাঞ্জেলস (উভয় ১৯৬৭) এ অভিনয় করেন।
নিজেকে একজন আন্তর্জাতিক অভিনয়শিল্পী হিসেবে প্রতিষ্ঠিত করতে, ফার্মার বহু ইউরোপীয় চলচ্চিত্রে অভিনয় করেছেন, যার মধ্যে রয়েছে নাট্য চলচ্চিত্র মোর (১৯৬৯) এবং স্ট্রোগফ (১৯৭০), পাশাপাশি একাধিক ইতালিয় গিয়ালো চলচ্চিত্র: দারিও আর্জেনটো'স পরিচালিত ফোর ফ্লাইস অন গ্রে ভেলভেট (১৯৭১), পারফিউম অব দ্য লেডি ইন ব্ল্যাক (১৯৭৪), অটোপসি (১৯৭৫), এবং লুসিও ফুলসির দ্য ব্ল্যাক ক্যাট (১৯৮১)।
প্রারম্ভিক বছর
মার্লে ফার্মার শিকাগো, ইলিনয়ে ফেব্রুয়ারি ২৮, ১৯৪৫ সালে জন্ম নেন। তার বাবা শিকাগো ট্রিবিউনের একজন সংবাদ প্রতিবেদক এবং বেতারের লেখক ছিলেন। তার মা ছিলেন ফরাসী। তার ডাকনাম মিমসি, যেটি তিনি পরে তার মঞ্চের নাম হিসেবে গ্রহণ করেছিলেন, লুইস ক্যারলের জ্যাবারওয়কি কবিতার একটি লাইন থেকে নেওয়া হয়েছে: "All mimsy were the borogoves"। তিনি হলিউড উচ্চ বিদ্যালয়ে অধ্যয়ন করেছিলেন। একজন বিনোদনকারি হিসাবে তার প্রাথমিক ভূমিকা ছিলো শিশুদের জন্মদিনে এক যাদুকরের সহযোগি হিসেবে।
যখন তিনি চার বছর বয়সী ছিলেন, তখন তার পরিবার ক্যালিফোর্নিয়ার লস অ্যাঞ্জেলেসে স্থানান্তরিত হয়, যেখানে তিনি বেড়ে ওঠেন। তিনি ১৯৬২ সালে হলিউড হাই স্কুল থেকে স্নাতক সম্পন্ন করেন। একটি বিনোদনশিল্পী হিসাবে তার প্রাথমিক অভিজ্ঞতা ছিল একজন জাদুকরের জন্য খরগোশ পরিচালনার ভূমিকায়, যেখানে তিনি শিশুদের জন্মদিনের পার্টিতে পরিবেশনা করেছিলেন। কিশোর বয়সে, ফার্মার লস অ্যাঞ্জেলেসের সিনেমার গম্বুজে রেয়াত কোষাধ্যক্ষ এবং থিয়েটার উশরেট (মহিলা আসন-প্রদর্শিকা) হিসাবেও কাজ করেছিলেন।
২০১৮–১৯ বুন্দেসলিগা
২০১৮–১৯ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫৮তম মৌসুম ছিল। এই মৌসুমটি ২০১৮ সালের ২৪শে আগস্ট তারিখে শুরু হয়ে ২০১৯ সালের ১৮ই মে তারিখে সম্পন্ন হয়েছিল। পূর্ববর্তী মৌসুমে একটি পরীক্ষামূলক ভিত্তিতে ব্যবহার পর আইএফএবির অনুমোদনের পর বুন্দেসলিগায় আনুষ্ঠানিকভাবে ভিডিও সহকারী রেফারি পদ্ধতিটি ব্যবহার করা হয়েছিল। বায়ার্ন মিউনিখের জার্মান আক্রমণভাগের খেলোয়াড় থমাস মুলার এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১৭–১৮ মৌসুমে ৮৪ পয়েন্ট অর্জন করে এই প্রতিযোগিতার ইতিহাসে ২৭তম বারের মতো শিরোপা জয়লাভ করেছিল।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
২০১৭–১৮ মৌসুম শেষে ফর্টুনা ডুসেলডর্ফ এবং নুর্নবার্গ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কলন এবং হামবুর্গার বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে ভলফসবুর্গ ২. বুন্দেসলিগায় তৃতীয় স্থান অধিকারী ক্লাব হলস্টাইন কিলের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ভলফসবুর্গ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
ইনফেরনো (দান্তে)
thumb|[[Gustave Doré's engravings illustrated the Divine Comedy (1861–1868); here Dante is lost in Canto 1 of the Inferno]]
কর্ষণ ঘাবরী
কর্ষণ দেবজীভাই ঘাবরী (કરસન ઘાવરી; জন্ম: ২৮ ফেব্রুয়ারি, ১৯৫১) গুজরাতের রাজকূট এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭৪ থেকে ১৯৮১ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই ও সৌরাষ্ট্র দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম বোলিং করতেন কর্ষণ ঘাবরী।
ইনফেরনো (দান্তে)
গঠন
এটি চৌতিরইশ টি কান্তি দ্বারা গঠিত হয়েছে। মধ্যযুগের সৃষ্টিতত্বের অনুসারে ইনফেরনোর গঠন হল একটি উল্টানো কৌনের (Cone) মতো। এর কিনারা আনুভূমিক সিড়ি রয়েছে এবং এটি নয়টি বৃত্তের দ্বারা গঠিত। এই বৃত্তগুলো যতই ইনফেরনোর দিকে অগ্রসর হয় ততই এর আয়তন কমে বা চিপা হয়। পৃথিবীর এই শেষ ভাগেতে লূসিফার বা শয়তানকে রাখা হয়েছে, যে প্রথমিক জীবনে ঈশ্বরের ফেরেশতা ছিল পরে ঈশ্বরের অবাদ্ধ হওয়ায় তাকে এই শাস্তি দেওয়া হয়। যখন লূসিফারকে ইনফেরনোতে পরে তখন তার যাওয়ার সময় পৃথিবী প্রতিকৃতি অঙ্কন করেঃ ভূকম্পনে পাতালে গহ্বর কৌন উদ্ভূত হয়েছিল, যখন পাহাড় সমান দ্বীপ সৃষ্টি হয় দক্ষিণ ভূ-গোলার্ধে, তখন তা চতুর্দিকে পানি দিয়ে পরিবেষ্টিত থাকে।
কর্ষণ ঘাবরী
প্রথম-শ্রেণীর ক্রিকেট
১৯৬৯-৭০ মৌসুম থেকে ১৯৮৪-৮৫ মৌসুম পর্যন্ত কর্ষণ ঘাবরী’র প্রথম-শ্রেণীর খেলোয়াড়ী জীবন চলমান ছিল। দেশের অন্যতম সেরা কার্যকরী ক্রিকেটার হিসেবে কর্ষণ ঘাবরী’র সুনাম রয়েছে। ভারতীয় ক্রিকেটে তিনি অনবদ্য ভূমিকা রেখেছেন। বলে পেস আনয়ণে তুলনামূলকভাবে দীর্ঘ দূরত্ব নিয়ে বোলিং করতেন। বামহাতি বোলার হিসেবে মিডিয়াম পেস কিংবা স্লো বলে পারদর্শী ছিলেন। নিয়মিতভাবে ব্যাটসম্যানদের বিভ্রান্তিতে ফেলতেন। আকস্মিকভাবে বাউন্স করতেন। নিচেরসারির ব্যাটসম্যান হলেও উইকেটের এক প্রান্ত ধরে রাখতেন কিংবা স্ট্রোকের ফুলঝুড়ি ছোটাতেন। নিজস্ব প্রথম টেস্ট সিরিজেই অল-রাউন্ডার হিসেবে মেলে ধরতে সচেষ্ট হন। দূর্ভাগ্যজনকভাবে পরবর্তী মৌসুমে নিউজিল্যান্ড ও ওয়েস্ট ইন্ডিজ গমনার্থে তাকে দলে রাখা হয়নি।
১৯৬৮-৬৯ মৌসুমে ভারতের বিদ্যালয় দলের সদস্যরূপে অস্ট্রেলিয়া গমন করে নিজস্ব প্রতিশ্রুতিশীলতার স্বাক্ষর রাখেন। বামহাতি ফাস্ট-মিডিয়াম পেস বোলার ছিলেন কর্ষণ ঘাবরী। দীর্ঘ দূরত্ব অতিক্রম করে বেশ উঁচুতে লাফিয়ে বোলিং ভঙ্গীমায় অগ্রসর হতেন। এছাড়াও, বেশ দ্রুতলয়ে নিখুঁততার সাথে বামহাতে স্পিন বোলিংয়ে দক্ষ ছিলেন।
আন্তর্জাতিক ক্রিকেট
সর্বমোট ১০৯টি টেস্ট উইকেট লাভ করেছেন। তন্মধ্যে, চারবার পাঁচ-উইকেটের সন্ধান পেয়েছেন তিনি। সচরাচর তাকে নিচেরসারিতে ব্যাটিংয়ে নামতে দেখা যেতো। তাসত্ত্বেও, দুইবার টেস্টে অর্ধ-শতরানের ইনিংস খেলেছেন। বোম্বেতে সফরকারী অস্ট্রেলিয়া দলের বিপক্ষে ব্যক্তিগত সেরা ৮৬ রান করেছেন। এ পর্যায়ে সৈয়দ কিরমানী’র সাথে অষ্টম উইকেটে ১২৭ রান তুলে রেকর্ড গড়েন। ৯৯ বলের ঐ ইনিংসে ১২টি চার ও ৩টি বিশাল ছক্কা হাঁকিয়েছিলেন কর্ষণ ঘাবরী। তবে, নাইট ওয়াচম্যান হিসেবে খেলতে নামা সৈয়দ কিরমানী ১০১ রানে অপরাজিত ছিলেন। ঐ টেস্টে ভারত দল জয় পায়। পাশাপাশি, কিম হিউজের নেতৃত্বাধীন অস্ট্রেলিয়া দলের বিপক্ষে সিরিজ জয়ে সক্ষম হয়।
১৯৭৫ সালে অভিষেক পর্ব সমাপন করলেও ১৯৭৬-৭৭ মৌসুম পর্যন্ত দলে নিজের স্থান পাকাপোক্ত করতে পারেননি। ঐ মৌসুমে নিউজিল্যান্ড ও ইংল্যান্ডের বিপক্ষে সিরিজ খেলার পর থেকে ১৯৮১ সাল পর্যন্ত নিয়মিতভাবে খেলতেন তিনি। ১৯৭৬-৭৭ মৌসুমে নিউজিল্যান্ডের বিপক্ষে খেলায় ফিরে আসেন ও ১৯৮১ সাল পর্যন্ত দলের নিয়মিত সদস্যের মর্যাদা পান। তন্মধ্যে, ১৯৭৭-৭৮ মৌসুমে অস্ট্রেলিয়ার মাটিতে তিন টেস্টের সিরিজে নিজের সেরা সময় অতিবাহিত করেন। সিডনিতে দলের একমাত্র ইনিংসে ৬৪ রান তুলেন। অ্যাডিলেডে সিরিজের চূড়ান্ত টেস্টে সাত উইকেট পেয়েছিলেন।
১৯৭৮-৭৯ মৌসুমে ওয়েস্ট ইন্ডিজের বিপক্ষে সফলতম সিরিজ খেলেন। ওয়েস্ট ইন্ডিজ সফরে ২৭ উইকেট পান। পরের মৌসুমে টেস্টে তিনি তার ব্যক্তিগত সর্বোচ্চ ৮৬ রান তুলেন। পরবর্তী সিরিজে পাকিস্তানের মুখোমুখি হন। কানপুর টেস্টে দলের সংগ্রহ ৬৯/৮ থাকা অবস্থায় মাঠে নেমে দলকে ১৬২ রানে নিয়ে যান। এ পর্যায়ে তিনি অপরাজিত ৪৫ রান তুলেছিলেন। কলকাতায় সিরিজের চূড়ান্ত টেস্টে আবারও ত্রাণকর্তার ভূমিকায় অবতীর্ণ হন। অপরাজিত ৩৭ রান তুলে দলকে সমূহ পরাজয়বরণ করা থেকে রক্ষা করেন।
অস্ট্রেলিয়ার মুখোমুখি
১৯৮১ সালে অস্ট্রেলিয়া গমন করেন। নিজস্ব সর্বশেষ টেস্ট সফরে বেশ ভালো করেন। সিডনিতে অস্ট্রেলিয়ার একমাত্র ইনিংসে ৫/১০৭ লাভ করেন। সিরিজের তৃতীয় টেস্টের দ্বিতীয় ইনিংসে স্মরণীয় খেলা উপহার দেন। খেলার চতুর্থ দিনে অস্ট্রেলিয়ার উদ্বোধনী ব্যাটসম্যান জন ডাইসন ও দলীয় অধিনায়ক গ্রেগ চ্যাপেলকে উপর্যুপরী দুই বলে বিদেয় করলে ভারতের জয়কে চূড়ান্ত দিনে নিয়ে যান। পরবর্তীতে কপিল দেব নিজেকে মেলে ধরলে ভারত দল চূড়ান্ত দিনে ৫৯ রানে জয় তুলে নেয়। ১৯৭৮ সালে ফয়সালাবাদে পাকিস্তানের বিপক্ষে অভিষেক ঘটা কপিল দেব তার বোলিং জুটি ছিলেন।
১৯৮২ সালে ভারত দল ইংল্যান্ড গমন করে। এ সফরে মদন লালকে তার স্থলাভিষিক্ত করা হয়। ইংল্যান্ডে অনুষ্ঠিত ১৯৭৫ ও ১৯৭৯ সালের ক্রিকেট বিশ্বকাপে ভারত দলে খেলেছেন।
আলমগীর
আলমগীর বলতে নিম্নের কোন ব্যক্তিকে বোঝানো হতে পারে:
ডনা স্ট্রিকল্যান্ড
ডনা থিও স্ট্রিকল্যাণ্ড (Donna Theo Strickland; জন্ম: ২৭ মে ১৯৫৯) হচ্ছেন একজন কানাডীয় পদার্থবিজ্ঞানী, তিনি লেজার রশ্মির বিজ্ঞানের ক্ষেত্রে অগ্রণী। চাপার্ড পালস এমপ্লিফিকেশনের উন্নয়ন ঘটানোর জন্য ২০১৮ সালে জেরার মুরুর সাথে যুগ্মভাবে তিনি নোবেল অর্জন করেন। লেজার রশ্মির পালসের দৈর্ঘ্য ছোট করে এনে এর শক্তি বহুগুণে বাড়িয়ে তোলার কৌশল লেজার মাইক্রোমেশিন, লেজার সার্জারী, ভেষজবিদ্যা এবং মৌলিক বিজ্ঞানের অধ্যয়নে ব্যবহৃত হয়।
তিনি ওয়াটারলু বিশ্ববিদ্যালয়ের মহাকাশ বিভাগ ও পদার্থবিজ্ঞানের সহযোগী অধ্যাপক। মারি ক্যুরি ও মারিয়া গোপার্ট মায়ারের পরে পদার্থবিজ্ঞানে নোবেল বিজয়ী তিনি তৃতীয় নারী।
প্রাথমিক জীবন ও শিক্ষা
ডনা স্ট্রিকল্যাণ্ড কানাডার অন্টারিওর গুলেফ শহরে ১৯৫৯ সালের ২৭ মে জন্মগ্রহণ করেন। ইংরেজি শিক্ষকএডিট যে র‍্যানি এবং তড়িৎ প্রকৌশলী লিলয়েড স্ট্রিকল্যাণ্ডের সন্তান তিনি।